بهذه الكلمات عَبرت الفتاة عن آلامها تجاه خيانة صديقتها فقالت .."أنا كان عندى صديقه وحقيقى كانت أقرب من روحي ليا .. أنا كنت مرتبطة بس مش رسمى .. فكنت بحكى ليها عن كل حاجه بتحصل بينا وأوقات كتير كنت بخليها تشوف الشات وهي كانت بتنصحنى وكانت خير صديق بالنسبة لى لحد ما جه الوقت وحصل مشكلة كبيرة بينى أنا والشخص اللي مرتبطة بيه فهي أخدت رقمه وقالت سيبي الموضوع عليا وأنا هتصرف .. فعلا هى حلت المشكلة وأحنا رجعنا لبعض .. وبقينا إحنا التلاته بنخرج سوا .. وأنا كنت دايما أقولها هو بيحب إيه ومش بيحب ايه ولاحظت كذا مرة انها بتحاول تلفت نظره وتتعامل بالطريقة اللي بيحبها برغم أن دي مش شخصيتها بس بصراحة كنت بقول عادي لأنها صحبتى وفي مقام اختي فمستحيل تعمل حاجه !!